Ֆուկույամայի տխրությունը, բարեբախտաբար, վաղաժամ էր։ Ինչպիսին ասես կարելի է անվանել կյանքը հայոց աշխարհում, բայց միայն ոչ ձանձրալի։ Մենք արդեն անդրադարձել ենք մայիսի 24-ին տեղի ունեցած Վլադիմիր Պուտին-Ռոբերտ Քոչարյան հանդիպման շուրջ հհշական լրատվամիջոցների բարձրացրած վայնասունին։ Բանը հասավ նրան, որ վկայակոչելով "Ռեգնում" գործակալությանը, որն իր հերթին վկայակոչել էր ՌԴ կառավարության աշխատակազմի չնշված աղբյուրին, սրանք հայտարարեցին, թե... հանդիպումը Նովո Օգարյովոյում ընդհանրապես չի եղել։ Ավելին` հհշական թերթերի առաջին էջերը միանգամից զարդարվեցին "Քոչարյանը ստում է" կարգի խորագրերով, ինչպես նաեւ այդ թեմայի շուրջ "մեկնաբանություններով"։